382 A MAGYAR TUD. TÁRSASÁG ÉRTEKEZÉSEI. 
akarnák , a lekötött pénznek letételével váltassanak ki, és az 1608 : 7., és 
1609: 62-ik ágazatok kivánata szerint az országnak hatósága, törvényei, 
és terhei alá helyeztessenek. — A 15-ik: hogy Lublyó várát tartozmányaival 
és a szepesi 13 várossal együtt a cs. kir. felségnél teendő közbenvetése 
által szabadítsa ki, és azokat az országgal kapcsolja össze. — A 16-ik: hogy 
a cs. kir. felségtől kiváltságokat nyert hajdukatonák azokkal éljenek , s ő 
azokat országlása alatt erősítse meg. — A 17-ik: hogy ő cs. kir. felségének 
életében, annak és az ország rendeinek beléegyezése nélkül magát az or- 
szágnak kormányozásába be nem bocsássa. — Ezen föültételeknek előadása 
után a rendeknek azon kivánata adatik elő, hogy ezen föltételeket ő , 
II. Ferdinánd, választatása előtt elfogadni, és biztosító levelével királyi 
szava alatt megerősíteni, s országlásának kezdetén törvénycikkbe iktatni 
méltóztassék. — Ezeket végre az ezen feltételeket elfogadó, s megtartá- 
sukat királyi szava alatt igérő béfejezés követi. 
A 7-ik ágazat, mely Bethlen Gábornak és teljes hatalmú biztosai- 
nak ezen mozgalmak alatt minden, akár egyházi akár világi joszágokról 
tett egyszerű vagy érdemekérti adományait, valamint Ferdinánd királynak 
más párthoz szítás miatt tett jószág-adományzásait is érvényteleneknek 
nyilvánítja, 
A 14-ik ágazat, melyben rendeltetik : 1) Hogy, ha ki valakinek ok- 
leveleit jószágaival együtt elfoglalta , vagy máskép magához vonta, azokat 
nekie azon határnapon, melyen a jószágokat elfoglalta, híven adja vissza. — 
2) Hogy, ha kia visszakért okleveleknek kezénél lételét tagadná, a legelőbb 
tartandó vármegyei gyülés vagy törvényszék elébe idéztetvén, az oklevél- 
letartóztatók ellen szokásban lévő esküt tulajdon személyében letenni , és 
igy magát kitisztítani tartozzék, máskép egy rövid vagy nagyobb ünnep- 
nyolcadi törvényszéktartás alátt a megkárosodott éllen örök szavatosság 
terhében marasztaltassék. —. 3) Hogy az, ki fölperesének okleveleit kezei- 
hez kerítette, azokat annak, a kereset alá vett jószágoknak vesztesége 
alatt , visszaadni köteles legyen. 
A 15-ik ágazat, mely rendeli: hogy, ha ki valamely káptalannak 
vagy konventnek pecsétét és levéltárát letartóztatni állíttatik , azt a nádor 
az illető hiteles helynek kérésére országunk egy rendes birája vagy itélő- 
mestere, vagy más káptalannak vagy konventnek embere által azoknak 
kiadására szólíttassa fel, és ha a fölszólított fél azoknak nála-létét tagadná, 
a felszólító által kitüzendő helyen és határnapon magát huszonötöd magá- 
